Sag om bopæl og samvær for parternes fælles barn
Ret: Retten i Glostrup (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I GLOSTRUP
DOM

afsagt den 25. januar 2022

Sagen er behandlet for lukkede døre

Sag BS-43228/2021-GLO

Far
(advokat Klavs Brammer)

mod

Mor
(beskikket advokat Stig Lynghøj Nielsen)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 11. november 2021.

Far har fremsat påstand om, at parternes Barn 1, født 2015, fremover skal have
bopæl hos ham.

Vedrørende samvær har Far fremsat følgende påstand:

Den af forældrene, som ikke har bopælen, har samvær med Barn 1 således:

Den nuværende samværsordning 6/8 fortsætter til en sammenhængende peri-ode
fra fredag i ulige uger til torsdag i lige uger med afhentning og aflevering i en
institution eller ved ferielukning hos bopælsforælderen.



/

2

Feriesamvær

Jul/nytår:
I ulige år har Mor juleferie med Barn 1, fra skoleferien starter og til den 27.12. kl.
16,30.

I lige år har Far juleferie med Barn 1, fra skoleferien starter og til den 27.12. kl.
16,30.

I lige år har Mor nytårsferie med Barn 1 fra den 27.12. kl. 16,30, og til Barn 1
starter i skole efter nytår.

I ulige år har Far nytårsferie med Barn 1 fra den 27.12. kl. 16,30, og til Barn 1
starter i skole efter nytår.

Vinterferie:
I ulige år har Mor vinterferie (i skolens vinterferie) med Barn 1 fra fredag med
afhentning i institution. Far henter den følgende søndag kl. 16,30.

I lige år har Far vinterferie (i skolens vinterferie) med Barn 1 fra fredag med af-
hentning i institution. Mor henter den følgende søndag kl. 16,30.

Påskeferie:
I lige år har Mor påskeferie med Barn 1 i både de hverdage, hvor skolen har
lukket, samt påskehelligdagene. Barn 1 hentes i institution. Far henter 2. påske-
dag kl. 16,30.

I ulige år har Far påskeferie med Barn 1 i både de hverdage, hvor skolen har
lukket, samt påskehelligdagene. Barn 1 hentes i institution. Mor henter 2.
påskedag kl. 16,30.

Sommerferie:
Begge har 16 sammenhængende feriedage i sommerferien. Det aftales fra år til år.

Efterårsferie:
I ulige år har Mor efterårsferie med Barn 1 med afhentning i institution om
fredagen. Far henter Barn 1 den efterfølgende søndag kl. 16,30.

I lige år har Far efterårsferie med Barn 1 med afhentning i institution om freda-
gen. Mor henter Barn 1 den efterfølgende søndag kl. 16,30.

Placering af sommerferie:



/

3

Kan forældrene ikke blive enige om sommerferiesamværets placering, bestem-
mer Far først i de lige år, og Mor bestemmer først i de ulige år.

Den, der vælger først, skal give den anden forælder skriftlig besked om feriens
placering senest den 1. februar.

Hvis fristen ikke bliver overholdt, må den anden forælder vælge først og skal give
skriftlig besked senest den 1. marts.

Den, der vælger sidst, skal give skriftlig besked senest den 1. maj.

Feriesamværet fastsættes i overensstemmelse med ovenstående specificerede
påstand om feriesamværets omfang.

Bortfald af samværet:
Weekendsamvær bortfalder helt eller delvist, hvis samværet helt eller bare del-vist
ligger i bopælsforælderens ferier med Barn 1 i skoleferierne.

Erstatningssamvær:
Der er automatisk erstatningssamvær, hvis det løbende samvær ikke gennemfø-
res, medmindre den manglende gennemførelse af samværet skyldes den
samværsberettigedes forhold. Erstatningssamværet er i den efterfølgende uge og i
det omfang og på det tidspunkt og de vilkår, som er fastsat. Erstatnings-samværet
forudsætter, at samværsforælderen i umiddelbar tilknytning til aflys-ningen
meddelere bopælsforælderen, at der ønskes erstatningssamvær.

Mor har vedrørende bopælen fremsat påstand om frifindelse, så Barn 1 fortsat har
bopæl hos hende.

Mor har endvidere fremsat påstand om, at Barn 1, født 2015, skal have samvær
med Far i væsentligt mindre omfang ed den nuværende 6-8 ordning. Vedrørende
feriesamvær er Mor enig i den Far påståede ordning.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed. Barn 1 har bopæl hos Mor.

Der er meddelt Mor fri proces.

Institution har afgivet udtalelse af 21. september 2021 vedrø-rende Barn 1, som
blandt andet har følgende indhold:



/

4

”[…]

Barn 1 har sin tid i børnehaven udviklet sig alderssvarende. Sproget har som det eneste ikke væ-ret
helt alderssvarende, dog har Barn 1 det sidste 1,5 års tid i børnehaven virkelig kommet efter sprogligt
og udviklet sig alderssvarende. Dette er sket selv under disse Corona tider.

Barn 1 har haft god kontakt til de øvrige børn, Barn 1 har altid været meget forsigtig i sin leg. Barn 1
har foretrukket at legen foregik med legetøj. Barn 1 er nem at aflæse, hvis han er ked af det, er han
god til sprogligt til at søge hjælp fra os voksne.

Barn 1 har været tryg ved sine voksne i børnehaven og henvender sig altid til dem. Barn 1 er al-tid
kommet til de voksne hvis han har brug for det. Til samling har Barn 1 været god til at lytte i
samtalerne og selv stille gode spørgsmål. Barn 1 er god til at spørge ind, er nysgerrig og vil vide
hvorfor tingene er som de er.

Vores oplevelse er at Barn 1 er glad for afhentning hvad enten det er mor eller far. Barn 1 har al-tid
gerne ville med begge to hjem, ofte har han noget fra hverdagen han gerne vil fortælle dem.

For det meste har han noget han vil fortælle dem. Specielt hvis det er noget legetøj han har leget med.

Vi har oplevet at Barn 1 har haft et godt forhold til sin mors kæreste. Desuden har Barn 1's far-mor,
været en stor kærlig del for Barn 1 i hans børnehave tid hos os.
[…]”

Skole har den 7. januar 2022 afgivet udtalelse om Barn 1, som blandt andet har
følgende indhold:

”[…]
Barn 1 er faldet godt til i klassen. Han har mange kammerater og er vellidt af alle.

Barn 1 kommer som regel med tingene i orden. Det hænder, at der glemmes idrætstøj og hånd-klæde,
men generelt er tingene i orden. Han er altid pæn i tøjet og har madpakke med, dog mangler der af og
til 10ér mad. Lektierne er altid lavet.

Når Barn 1 er hos mor, kommer hun med ham, og når han er hos far, er det gerne farmor, der kommer
med ham. Hvem der henter, ved jeg ikke, da Barn 1 går på skolefritidsordning.

Barn 1 har ikke bemærkelsesværdigt fravær.

Vi i teamet har et fint samarbejde med begge forældre.

Barn 1 gentager en kollektiv besked, som om han ikke forstår det, han skal, og han virker utryg og
usikker på, om det er det rigtige, han gør. Han undrer sig over de beskeder, der bliver givet, og stiller
spørgsmålstegn ved dem. På skole/hjem-samtalen fortalte far, at Barn 1 taler flere sprog. Dette kan
være årsagen til, at han mangler sprogforståelse, hvilket vores sprogvurdering



/

5

også viser. Barn 1 har svært ved at forstå en kollektiv besked. Han registrerer ikke, at de andre børn
tager bøgerne frem, før man giver ham en specifik besked.

Når opgaverne er gennemgået, skal Barn 1 lige have en ekstra besked, men så laver han opga-verne
selvstændigt.

Hans ordforråd er mangelfuldt på dansk, og han spørger tit, hvad et ord betyder.
[…]”

Familieretten har indhentet udtalelse af 21. december 2021 fra Kommune, hvori
det blandt andet hedder:

”[…]
Center modtager d. 7.6.21 en underretning fra Familie-retshuset hvori der beskrives bekymring for
Barn 1.Center indkalder d.7.7.21 forældrene Far og Mor til en partshøring for at afdække
bekymringen.

Ved partshøringsmødet beskriver forældrene et fungerende forældresamarbejde som aktuelt er
vanskeliggjort af at de er uenige om Barn 1's bopælsadresse, som er afgørende for hvor Barn 1 skal
gå i skole. Forældrene oplever at deres samarbejde og samværet op til flytningen har fun-geret. Det er
først da Barn 1's Mor vælger at flytte med Barn 1, at konflikten mellem dem opstår, da de bliver
uenige og hvor Barn 1 skal have bopælsadresse samt hvor han skal gå i skole. Ifølge Barn 1's Far har
der ikke været dialog mellem dem i forhold til flytningen og dermed hvor Barn 1 skal gå i skole.

Forældrene udtrykker, at de ønsker hjælp til at blive bedre til at kommunikere om Barn 1. De er enige
om at det vil være det bedste for Barn 1, at de har et godt forældresamarbejde og er i stand til at
kommunikere, så Barn 1 ikke oplever sig splittet, usikker eller bliver budbringer. Foræl-drene giver
udtryk for, at det er vigtigt for dem at Barn 1 har en tæt relation til dem begge og at de taler positivt
om hinanden når Barn 1 er til stede. Forældrene anerkender, at den manglende kommunikation
imellem dem, kan påvirke Barn 1's trivsel og udvikling, de udtrykker ønske om at ændre på dette,
men tilkendegiver at de gerne vil afvente rettens afgørelse mhp bopæl, før-end de vil tilbydes hjælp
fra Center. Det aftales med forældrene at de underretter Center, når der træffes afgørelse i
Familieretten.

Der er ikke iværksat støtteforanstaltninger eller udarbejdet en § 50 undersøgelse. Forældrene er
tilbudt råd og vejledning efter Lov om Social Service § 11.
[…]”

Familieretshuset har under sin behandling af sagen indgivet underretning af 7.
juni 2021 til Kommune angående bekymring for Barn 1's trivsel.

Børnesagkyndig og dommeren har holdt en samtale med Barn 1. Hovedindholdet
fremgår af notat af 5. januar 2022, hvori det blandt andet hedder:

”[…]



/

6

Barn 1 fortæller, at han går i 0. klasse på Skole. Han går i en klasse med 21 børn. Barn 1 synes, det er
dejligt at gå på Skole, og han synes, det er en god klasse, han går i. Han har mange venner i klassen,
og hans bedste ven hedder Person. Ham kan han godt lide at lege sammen med, og de leger også
nogle gange sammen efter skoletid. Han har aftalt med sin mor, at han snart skal over og besøge
Person. Det glæder han sig til.

Hjemme hos mor bor Barn 1 sammen med sin mor og sin lillebror Barn 2, som er to år, og som går i
vuggestue. Han er lidt fræk og nogle gange slår han også Barn 1, men Barn 1 er alligevel meget glad
for ham og synes, han er sød. Hvis Barn 2 slår for meget, siger Barn 1 det til sin mor. Barn 1 har også
en storesøster, som hedder Barn 3. Hun er 9 år og meget sød. Hun bor et an-det sted, men kommer tit
og besøger Barn 1 hjemme hos hans mor. De leger godt sammen, især gemme- og stilleleg.

Barn 1 synes, det er dejligt at bo sammen med sin mor og lillebror. Mor har en stor lejlighed, hvor
Barn 1 har ”tre store bunker” med legetøj. Han deler et værelse med sin lillebror, men han sover alene
om natten, mens hans lillebror sover sammen med deres mor. Han bliver lagt i seng klokken otte om
aftenen, og om morgenen bliver han vækket af sin lillebror, som kommer ind og siger ”bøh” til ham.
Barn 1 er meget glad for sin mor, som laver dejlig mad. Han kan bedst lide spaghetti, men hans livret
er hotdogs, som de nogle gange får.

Barn 1 er også glad for sin far og også meget glad for sin farmor. Hun taler ikke så meget dansk, men
Barn 1 kan sagtens forstå hende. Når Barn 1 ikke er hos sin mor, bor han lige meget hos sin far og
hos sin farmor. Det er fordi hans far arbejder meget. Han tjener mange penge, men hans lejlighed er
mindre end Barn 1's mors, og selvom der er meget legetøj, er der ikke lige så meget som hos Barn 1's
mor. Når Barn 1 er hos sin far, sover han nogle gange i sin egen seng og nogle gange i sin fars seng.

Barn 1's far har ikke bil og kørekort, men det har Barn 1's farmor, så hun kan køre Barn 1 og hans far
til og fra By 1, når Barn 1 bor i By 2 og skal i skole. Sådan plejer det at være, men nogle gange kører
Barn 1 og hans far i tog til og fra skole. Det er Barn 1 ikke så glad for, for det tager meget lang tid, og
især skal de stå meget tidligt op om morgenen. Barn 1 vågner kl. 5.00, hvis han skal være i skole kl.
8.00.

Dengang Barn 1's mor også boede i By 2 lige ved hans far, gik han i børnehave i By 2. Der havde han
mange gode venner og legekammerater, men dem ser han ikke mere. Han kan stadig ringe til dem,
men det gør han ikke. I stedet er han sammen med sin far og sin farmor og farfar. Det synes han er
dejligt, men han giver – spontant og uopfordret – udtryk for, at han bedst lide at være hos sin mor.

Indtryk af Barn 1

Barn 1 kom til retten sammen med sin mormor, og han havde ingen problemer med at deltage. Han
følger glad med dommeren ind i samtalerummet og hilser smilende på mig. Han ved ikke, hvorfor
han er kommet og dommeren bruger lidt tid til at fortælle om formålet med samtalen: at Barn 1's
forældre er uenige om, hvor Barn 1 mest skal være, og at han som dommer godt vil lære Barn 1 at
kende og høre lidt om hans hverdag hos sin far og mor, inden han træffer en be-slutning. Det synes
Barn 1 er fint, og han svarer uden besvær med en positiv og frisk kontakt-form på mine og
dommerens spørgsmål.

Jeg fik således umiddelbart oplevelsen af en dreng, som – selvom han måske er en smule umo-den i
forhold til sin alder - åbenbart virker glad og tillidsfuld og med en positiv social attitude, som gjorde
det nemt at etablere en god og gensidig kontakt med ham. Barn 1 fremstod på den måde som en
dreng, som tilsyneladende ikke er påvirket af forældrenes uoverensstemmelser



/

7

omkring ham, og som virker til at have en tæt følelsesmæssig tilknytning til begge sine forældre samt
til bedsteforældrene på sin fars side.
[…]”

Forklaringer
Far og Mor har afgivet forklaring.

Far har blandt andet forklaret, at han er 28 år, og at han bor i en lejet et-værelses
lejlighed på 51 m2 i By 3. Han har en kæreste, som ikke bor sam-men med. Barn
1 er glad for kæresten. Udover Barn 1 har han et barn, som han ikke ser. Han har
en ”halv it-uddannelse” . Men da han har fået beskadiget sit ene håndled, er han
ikke længere beskæftiget i it-branchen. Han har nu arbejde inden for detailhandel
og har Stilling 1 hos Virksomhed 1 og Virksomhed 2. Der er tale om
fuldtidsstillinger. Han søger at indrette arbejdstiderne, som kan variere, efter de
dage, hvor Barn 1 er hos ham. Han har ikke kørekort. På grund af Corona
epidemien har det ikke været muligt at komme til køreprøve. Hans forældre bor
på By 4 tæt ved hans bopæl, ligesom han har en lillesøster i By 5.

Parterne ophævede samlivet i 2016. Hele forløbet var hektisk, og der var en del
uoverensstemmelser mellem parterne. Men det endte med, at Barn 1 fik bopæl hos
sin mor, og at han fik en 6-8 samværsordning. Parternes forlig fremgår af
retsbogsudskriften af 22. november 2016. Mor blev boende i nærområdet på By 4,
og Barn 1 kom i vuggestue og senere børnehave i den samme insti-tution på By 4.
Han var under dette forløb i god kontakt pædagogerne i daginstitutionen, ligesom
han deltog i forældrearrangementer og forældremø-der i daginstitutionen. Parterne
havde ikke talt om skole, da Mor omkring februar-marts 2021 meddelte, at hun
ville flytte til By 1. Flytningen skete fire til fem uger senere. Da skolegangen for
de mindste starter i april-maj, ind-ledte han denne sag, idet han følte, at Mor med
sin fremgangsmåde tog hans søn fra ham. Efter flytningen har det været svært at
deltage i aktiviteter i skole og SFO på grund af den store afstand mellem By 4 og
By 1. Med offentlig transport tager det cirka halvanden time at komme fra hans
bopæl på By 4 og til By 1. Han blev først oplyst om selve skolen i forbindelse
med et møde i Familieretshuset. Barn 1 har været noget forvirret efter flytningen
med mange nye voksne og børn. Men han har klaret det godt, fordi han er en
positiv og nysgerrig dreng. Han taler selv marokkansk, fransk og dansk med Barn
1. Drengen er bedst til dansk. I november 2021 var han til forældresamtale på
Barn 1's nye skole. Mor deltog ikke. Han har også deltaget i et forældre-møde på
skolen, hvor Mor også var med. Både han og Mor har delta-get læge- og
tandlægebesøg samt andre undersøgelser vedrørende Barn 1. Dren-gen har haft
nogle problemer med sine øjne i form af tics. Selv om det er blevet bedre, skal
Barn 1 dog alligevel undersøges. Barn 1 nævner ikke noget om sport, men
fortæller i øvrigt åbent om sine oplevelser. Indimellem taler Barn 1 også om



/

8

sit liv i By 2. Parterne har været til et enkelt møde i Kommune i an-ledning af en
underretning om familien. Men der er ikke sket yderligere i sagen.

Parterne taler kun sammen om Barn 1. Ellers er der ingen kommunikation mel-
lem dem. Tonen mellem dem er dog blevet bedre, og de fik lavet en aftale for jule-
og nytårsperioden. Når Barn 1 skal afhentes til samvær, henter han dren-gen på
Station. Ved aflevering sørger Mor for at hente Barn 1 i By 2. Samværsordningen
er 6-8. Denne ordning ønsker han bevaret, uanset hvem der får bopælen. Mindre
samvær vil ikke være godt for drengen. Han har ikke bragt Barn 1 til fodbold, da
Mor ikke har orienteret ham herom.

Barn 1 vil han beskrive som en glad og kærlig dreng. Han er aktiv, nysgerrig og
legesyg. Samtidig er han meget kreativ og elsker at tegne. Barn 1 laver sin lektier
og glad for at gå i skole. Hans forældre bistår ham ind imellem med at bringe og
hente Barn 1 til skolen. Om eftermiddagen er Barn 1 i SFO. Hvis Barn 1 skal
hentes direkte fra skolen, aftaler han det altid i forvejen med drengen. Hans for-
ældre har hjulpet med at bringe Barn 1 i skole, når drengen er hos ham.

Han må bestemt bestride Mors påstande om, at Barn 1 ikke kommer i skole, når
drengen er hos ham. Det er ikke korrekt. Han har afvist de kommunale til-bud om
hjælp til bedring af samarbejde og kommunikation. Det har været prø-vet før,
uden at det hjalp. Efter hans opfattelse kan parterne godt tale sammen i
nødvendigt omfang. Adspurgt vil han dog gerne deltage i et forløb om bedre
samarbejde.

Mor har blandt andet forklaret, at hun er 27 år. Hun arbejder på fuld tid som
Stilling 2 i Virksomhed 3. Hun bor alene i en andelsbolig på 91 m2 i By 1
sammen med Barn 1 og hendes yngste Barn 2 på to år. Hun er kæreste med Barn
2's far, men de bor ikke sammen. Kæresten har en datter på ni år, som også
kommer hjemmet. Barn 2 går i institution i By 1. Der er et godt forhold mellem
Barn 1 og Barn 2. Hendes ”bonusdatter” er tæt knyttet til Barn 1 og hende.
Hendes nærmeste familiære pårørende er hen-des mor.

Som forklaret af Far havde parterne en del uoverensstemmelser, da de gik fra
hinanden i 2016. Det endte med en aftale, hvorefter Barn 1 fik bopæl hos hende,
mens Far fik lejligheden. Efter samlivsophævelsen flyttede hun hen til sin mor,
hvor hun boede i en periode. Herefter boede hun forskellige steder, herunder i By
6, men mest på By 4, hvor Barn 1 gik i institution. Imidlertid lykke-des det hende
at finde boligen i By 1, som var den første ”ordentlige bo-lig” . Samtidig var der
den fordel, at den ligger tæt på hendes arbejde. Hun be-sluttede at flytte, hvilket
hun orienterede Far om. Hun meldte Barn 1 ud af di-striktsskolen på By 4 og
meldte ham ind i distriktsskolen i By 1. Barn 1 har klaret flytningen fint. Det går
godt i skole og SFO. Han har også fået legeaf-



/

9

taler. Nogle gange kan Barn 1 tale om sin børnehave. Barn 1 gik til fodbold ons-
dag kl. 15.00. Men da han ikke kan komme de dage, hvor han er hos Far, har hun
meddelt fodboldtræneren, at Barn 1 stiller fodbolden i bero, indtil der fore-ligger
en endelig afgørelse i denne sag.

6-8 samværsordningen fungerer ikke godt. Der er intet samarbejde mellem par-
terne, og de taler ikke sammen om noget som helst. Under sagsforløbet har de fået
to kommunale tilbud om hjælp til bedre samarbejde og kommunikation – senest
fra Kommune. Men Far har ikke ønsket at deltage. Efter hendes opfattelse vil en
3-11 samværsordning - fra fredag til mandag morgen - være bedst for Barn 1.
Alene de lange transporter tærer hårdt på Barn 1. Drengen var i øvrigt tilbage i
udvikling. Det ændrede sig dramatisk, da hendes kæreste kom ind i billedet for
cirka to år siden. Modsat magter Far ikke at passe Barn 1 i de nuværende seks
dage. Far har altid arbejdet meget, og hans forældre deltager i pasningen af Barn 1
i væsentligt videre omfang end forklaret af Far. Selv om hun ikke er i tvivl om, at
Fars forældre giver Barn 1 kærlig omsorg, er de også ældre mennesker, ligesom
de kun i begrænset omfang taler dansk. Pædago-gerne i den gamle daginstitution
fortalte da også, at det først og fremmest var Fars forældre, som hentede på Fars
dage. Hun har fået de samme oplysninger fra skole og SFO. Ved transport af Barn
1 i forbindelse med samvær tager hun nogle gange offentlig trafik, men ellers har
hendes kæreste været flink til at køre, hvilket forkorter transporttiden væsentligt.

Hun har også været til skole hjem samtale, hvor Far ikke var til stede. Gennem
Aula har hun bemærket, at Barn 1 flere gange har været fraværende en til to dage i
nogle af de uger, hvor han er hos Far. Hun har dog ikke modtaget nogen
henvendelse herom fra kommunen. Det er desuden rigtigt, at hun og Far var til
samtale i Kommune i anledning af en indgivet underretning om fami-lien. Hun
har heller ikke modtaget nogen yderligere henvendelse herom fra kommunen.

Hun vil beskrive Barn 1 som en aktiv og klog dreng, der er god til at vise følel-ser.
Han er kreativ og er glad for fodbold. Han er også social – især over for dem, han
kender.

Hun ønsker, at Barn 1 fortsat skal have bopæl hos hende. Drengen har altid væ-ret
tryg hos hende. Barn 1 trives og har endda udviklet sig meget. Barn 1 har hel-ler
ikke behov for særskilt støtte. Modsat har Far på grund af sit arbejde ikke tid til at
passe Barn 1, ligesom hun er bekymret for de ovenfor nævnte forsøm-melser fra
skolen.

Familierettens begrundelse og resultat



/

10

Ved afgørelser efter forældreansvarsloven skal der lægges vægt på, hvad der er
bedst for barnet, så hensynet til barnets behov vejere tungere end hensynet til
forældrene.

Barn 1 har siden parternes samlivsophævelse haft bopæl hos Mor. Barn 1 fremstår
velfungerende og i trivsel og er efter det oplyste faldet godt til i de nye
omgivelser. Modsat har forældrene et meget højt konfliktniveau, som er blevet
eskaleret efter morens flytning til By 1. Efter den skete bevisførelse findes der
herefter ikke være tilvejebragt sådanne væsentlige oplysninger om Barn 1's
forhold, som kan føre til, at det vil være bedst fir barnet med en ændring af
bopælen, hvorfor Mors påstand om frifindelse tages til følge, jf.
forældreansvarslovens § 17, stk. 2, jf. § 4.

Med hensyn til samvær taler forældrenes høje konfliktniveau og afstanden mel-
lem deres bopæle imod en 7-7 eller 6-8 ordning. Det fremgår videre af børne-
samtalen, at de lange rejsetider til og fra skole, når Barn 1 er hos sin far, er en be-
lastning for drengen. Hertil kommer, at Barn 1 som nævnt synes at være faldet til i
sine nye omgivelser i By 1. Modsat taler, at Barn 1 også er knyttet til sin far og
farforældre, hvorfor samværet ikke bør indskrænkes til hver anden weekend,
ligesom Far bør få mulighed for at etablere en relation til Barn 1 skole. Samværet
bør herefter fastsattes til en 4-10 ordning fra hver anden torsdag til mandag, jf.
forældreansvarslovens § 19, jf. § 21, jf. § 4.

Familieretten har noteret sig, at parterne er enige om feriesamværet.

Der afsiges herefter dom som nedenfor bestemt.

THI KENDES FOR RET:

Mor frifindes vedrørende påstanden om bopæl, således at parternes Barn 1, født
2015 fortsat skal have bopæl hos hende.

Barn 1, født 2015, skal have ret til samvær med Far med hentning torsdag efter
skole i ulige uger til mandag i lige uger med afleve-ring i skole.

Barn 1 har ret til feriesamvær med Far således, idet Far i det følgende betegnes
Far, og Mor i det følgende betegnes Mor.

Jul/nytår:
I ulige år har Mor juleferie med Barn 1, fra skoleferien starter og til den 27.12. kl.
16,30.



/

11

I lige år har Far juleferie med Barn 1, fra skoleferien starter og til den 27.12. kl.
16,30.

I lige år har Mor nytårsferie med Barn 1 fra den 27.12. kl. 16,30, og til Barn 1
starter i skole efter nytår.

I ulige år har Far nytårsferie med Barn 1 fra den 27.12. kl. 16,30, og til Barn 1
starter i skole efter nytår.

Vinterferie:
I ulige år har Mor vinterferie (i skolens vinterferie) med Barn 1 fra fredag med
afhentning i institution. Far henter den følgende søndag kl. 16,30.

I lige år har Far vinterferie (i skolens vinterferie) med Barn 1 fra fredag med af-
hentning i institution. Mor henter den følgende søndag kl. 16,30.

Påskeferie:
I lige år har Mor påskeferie med Barn 1 i både de hverdage, hvor skolen har
lukket, samt påskehelligdagene. Barn 1 hentes i institution. Far henter 2. påske-
dag kl. 16,30.

I ulige år har Far påskeferie med Barn 1 i både de hverdage, hvor skolen har
lukket, samt påskehelligdagene. Barn 1 hentes i institution. Mor henter 2.
påskedag kl. 16,30.

Sommerferie:
Begge har 16 sammenhængende feriedage i sommerferien. Det aftales fra år til år.

Efterårsferie:
I ulige år har Mor efterårsferie med Barn 1 med afhentning i institution om
fredagen. Far henter Barn 1 den efterfølgende søndag kl. 16,30.

I lige år har Far efterårsferie med Barn 1 med afhentning i institution om freda-
gen. Mor henter Barn 1 den efterfølgende søndag kl. 16,30.

Placering af sommerferie:
Kan forældrene ikke blive enige om sommerferiesamværets placering, bestem-
mer Far først i de lige år, og Mor bestemmer først i de ulige år.

Den, der vælger først, skal give den anden forælder skriftlig besked om feriens
placering senest den 1. februar.



/

12

Hvis fristen ikke bliver overholdt, må den anden forælder vælge først og skal give
skriftlig besked senest den 1. marts.

Den, der vælger sidst, skal give skriftlig besked senest den 1. maj.

Feriesamværet fastsættes i overensstemmelse med ovenstående specificerede
påstand om feriesamværets omfang.

Bortfald af samværet:
Weekendsamvær bortfalder helt eller delvist, hvis samværet helt eller bare del-vist
ligger i bopælsforælderens ferier med Barn 1 i skoleferierne.

Erstatningssamvær:
Der er automatisk erstatningssamvær, hvis det løbende samvær ikke gennemfø-
res, medmindre den manglende gennemførelse af samværet skyldes den
samværsberettigedes forhold. Erstatningssamværet er i den efterfølgende uge og i
det omfang og på det tidspunkt og de vilkår, som er fastsat. Erstatnings-samværet
forudsætter, at samværsforælderen i umiddelbar tilknytning til aflys-ningen
meddelere bopælsforælderen, at der ønskes erstatningssamvær.

Ingen af parterne betaler sagsomkostninger til den anden part eller til statskas-sen.



/

 




/





/

div>

div>